Πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης για τη συμμετοχή της Πολωνίας σε κοινοτικά προγράμματα στον πολιτιστικό τομέα (COM(98)0239 - C4-0324/98 - 98/0150(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 41)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι θεμελιώδης ο ρόλος του πολιτιστικού τομέα στην προσέγγιση των λαών και την ανάδυση της ευρωπαϊκής ιθαγένειας και ότι, ως εκ τούτου, είναι απαραίτητη η συμμετοχή των υποψηφίων προς ένταξη χωρών στη διαδικασία αυτή,

(Τροπολογία 42)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η αναθέρμανση της πολιτιστικής δράσης θα έχει θετική επίδραση στην οικονομική και κοινωνική ανάπτυξη των υποψηφίων χωρών καθώς και στη δημοκρατική λειτουργία τους,

(Τροπολογία 43)

Αιτιολογική σκέψη 3γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, εν αναφορά προς το άρθρο 128 της Συνθήκης ΕΚ, πρέπει να ενθαρρύνεται η πολιτιστική έκφραση των υποψηφίων χωρών, με σεβασμό ωστόσο της πολιτιστικής πολυμορφίας τους και των μειονοτήτων που τις συνθέτουν,

(Τροπολογία 44)

Αιτιολογική σκέψη 3δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι σε οποιαδήποτε μεταβατική φάση κι αν ευρίσκονται τα πολιτιστικά προγράμματα της Ευρωπαϊκής Ένωσης, είναι θεμελιώδους σημασίας η σταθερή συμμετοχή των ενδιαφερομένων χωρών και, πάντως, τουλάχιστον κατά την ενδιάμεση αυτή τριετή περίοδο,

(Τροπολογία 45)

Αιτιολογική σκέψη 3ε (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι τα έσοδα που προέρχονται από τρίτες χώρες διατίθενται στα προγράμματα αυτά και εγγράφονται στο αντίστοιχο κονδύλιο δαπανών του προϋπολογισμού,

(Τροπολογία 46)

«ΑΠΟΦΑΣΙΖΕΙ:", εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η κατ' έτος κατανομή των πιστώσεων που προορίζονται για τη χρηματοδότηση της δράσης αυτής, σύμφωνα με το άρθρο 109 της ευρωπαϊκής συμφωνίας συνδέσεως που μνημονεύεται στην πρώτη αιτιολογική σκέψη, περιλαμβάνεται στο παράρτημα IV, μέρος Β, τμήμα ΙΙΙ του προϋπολογισμού της Ευρωπαϊκής Ένωσης[semigr ]

(Τροπολογία 47)

Σχέδιο απόφασης του Συμβουλίου Σύνδεσης

Παράρτημα I, παράγραφος 7

>Αρχικό κείμενο>

7. Με την επιφύλαξη των διαδικασιών που αναφέρονται στο άρθρο 5 της απόφασης για το Kalιidoscope, στο άρθρο 5 της απόφασης για το Ariane και στο άρθρο 7 της απόφασης για το Raphaλl, η Βουλγαρία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Πολωνία σχετικά με τα αποτελέσματα των τακτικών αυτών συνεδριάσεων.

>Κείμενο μετά την ψηφοφορία στο ΕΚ>

7. Με την επιφύλαξη των διαδικασιών που αναφέρονται στο άρθρο 5 της απόφασης για το Kalιidoscope, στο άρθρο 5 της απόφασης για το Ariane και στο άρθρο 7 της απόφασης για το Raphaλl, η Βουλγαρία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος

, στις οποίες οι συνδεδεμένες χώρες μπορούν να αποστέλλουν παρατηρητή ώστε να επωφελούνται δυναμικά από τα διδάγματα της κοινοτικής εμπειρίας, να εκφράζουν ενδεχομένως την άποψή τους, χωρίς ωστόσο να μπορούν να επηρεάζουν άμεσα τις αποφάσεις.

(Τροπολογία 48)

Σχέδιο απόφασης του Συμβουλίου Σύνδεσης

Παράρτημα I, παράγραφος 8

>Αρχικό κείμενο>

8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.

>Κείμενο μετά την ψηφοφορία στο ΕΚ>

8. Η γλώσσα ή

οι γλώσσες που χρησιμοποιούνται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι επίσημες γλώσσες της Κοινότητας. Τούτο δεν πρέπει εντούτοις να έχει ως συνέπεια τον πλήρη αποκλεισμό της ή των γλωσσών της συνδεδεμένης χώρας, ιδίως στο επίπεδο των ανεπισήμων διαπραγματεύσεων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης για τη συμμετοχή της Πολωνίας σε κοινοτικά προγράμματα στον πολιτιστικό τομέα (COM(98)0239 - C4-0324/98 - 98/0150(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0239 - 98/0150(CNS)) ((ΕΕ C 182 της 12.6.1998, σελ. 26.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 128, παράγραφος 3 σε συνδυασμό με το άρθρο 228, παράγραφος 3, πρώτο εδάφιο της Συνθήκης ΕΚ (C4-0324/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Προϋπολογισμών καθώς και της Επιτροπής Εξωτερικών Οικονομικών Σχέσεων (A4-0301/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.